ছত্তিশগড়ে মর্মান্তিক ঘটনা! চাঞ্চল্য এলাকায়

ওয়েব ডেস্ক : ছত্তিশগড়ের (Chhattisgarh) বালোদা বাজার জেলায় একটি স্টিল কারখানায় (Steel factory) ভয়াবহ বিস্ফোরণ। তার জেরে অগ্নিদগ্ধ হয়ে মৃত্যু হল সাত জন শ্রমিকের (Workers)। আরও বেশ কিছু শ্রমিক এই ঘটনায় জখম হয়েছেন বলে জানা যাচ্ছে। এই ঘটনায় এলাকায় তীব্র চাঞ্চল্য ছড়িয়েছে। এর ফলে সে রাজ্যের শিল্পাঞ্চলগুলির নিরাপত্তা ব্যবস্থা নিয়ে প্রশ্ন উঠতে শুরু করেছে। তার পর শুরু হয় আগুন নেভানোর কাজ।

স্থানীয় প্রশাসন সূত্রে খবর, ওই স্টিল প্ল্যান্টে (Steel factory) রোজকার মতোই কাজ চলছিল। তা চলাকালীন হঠাৎই একটি উৎপাদন ইউনিটে বিস্ফোরণ ঘটে। বিস্ফোরণের অভিঘাতে মুহূর্তের মধ্যেই আগুন ছড়িয়ে পড়ে এবং কালো ধোঁয়ায় ঢেকে যায় কারখানার একাংশ। এর পরেই খবর দেওয়া হয় পুলিশ (Police) ও দমকলে। তার পরেই দমকলের একাধিক ইঞ্জিন এসে আগুন নেভানোর কাজ শুরু করে।

আরও খবর : মহারাষ্ট্রে নয়া সমীকরণ, বিজেপি-কে ঠেকাতে রাজ ঠাকরের সঙ্গে জোট একনাথ শিন্ডের

জানা যাচ্ছে, বিস্ফোরণের পর আচমকা আগুন ছড়িয়ে পড়ায় সংশ্লিষ্ট ইউনিটে কর্মরত বহু শ্রমিক বেরিয়ে আসার সুযোগ পাননি। উদ্ধারকাজ চলাকালীন ঘটনাস্থল থেকে সাত জন শ্রমিকের দেহ উদ্ধার হয়। আহত শ্রমিকদের দ্রুত নিকটবর্তী হাসপাতালগুলিতে ভর্তি করা হয়। কয়েকজনের অবস্থা আশঙ্কাজনক বলে জানা গেছে। ফলে মৃতের সংখ্যা বাড়তে পারে বলে আশঙ্কা করা হচ্ছে।

জেলা প্রশাসনের তরফে জানানো হয়েছে, এই ঘটনার পর একাধিক অ্যাম্বুল্যান্স ঘটনাস্থলে পাঠানো হয়। সেখান থেকে আহতদের উদ্ধার করে নিয়ে আসা হয়। যারা গুরুতর আহত হয়েছেন তাঁদেরকে আইসিইউতে রাখা হয়েছে। প্রয়োজন হলে গুরুতর আহতদের পাঠানো হতে পারে অন্য হাসপাতালে। এই ঘটনার পর মৃত ও আহত শ্রমিকদের সঙ্গে কথা বলেছে প্রশাসন। কী করে এমন ঘটনা ঘটে গেল? তা নিয়েও তদন্ত শুরু হয়েছে। জানা যাচ্ছে, মৃতদের পরিবারকে আর্থিক সাহায্য দেওয়ার কথা ভাবছে স্থানীয় প্রশাসন।

দেখুন অন্য খবর :

The post ছত্তিশগড়ে মর্মান্তিক ঘটনা! চাঞ্চল্য এলাকায় first appeared on KolkataTV.